ПРЕДЛОГ

Репрезентативни синдикати: Синдикат радника у просвети Србије, ГСПРС НЕЗАВИСНОСТ, Унија синдиката просветних радника Србије и Синдикат образовања Србије и Влада, ради решавања штрајка запослених у просвети, дана \_\_\_\_\_\_\_\_\_\_\_\_\_\_\_ постигли су следећи

**СПОРАЗУМ**

**O РЕШАВАЊУ СПОРНИХ ПИТАЊА**

**Члан 1.**

Влада и Репрезентативни синдикати обавезују се да ће потписати Посебан колективни уговор за запослене у основним, средњим школама и домовима ученика (у даљем тексту: Посебан колективни уговор), у складу са договором који је дана 20.01.2015. постигнут између представника Репрезентативних синдиката и ресорних министарстава у присуству миритеља Републичке агенције за мирно решавање радних спорова.

**Члан 2.**

Влада ће у току 2015. године, запосленима у основним и средњим школама и домовима ученика исплатити утврђене награде, у складу са Посебним колективним уговором.

**Члан 3.**

Влада се обавезује да ће благовремено утврдити предлог посебног закона којим ће се уредити плате запослених у јавном сектору, а који би се примењивао од 1. јануара 2016. године.

Предлогом закона из става 1. овог члана тежило би се побољшању материјалног положаја запослених у образовању.

Репрезентативни синдикати потписници овог споразума биће укључени у израду нацрта закона из става 1. овог члана.

**Члан 4.**

Влада ће настојати да у буџету повећа издвајања за образовање, у складу са Стратегијом развоја образовања у Републици Србији до 2020. године.

**Члан 5.**

Влада се обавезује да ће утврдити предлог Закона о изменама и допунама Закона основама система образовања и васпитања којима ће извршити измене чланова 130. и 131. овог закона на начин договорен са репрезентативним синдикатима, а који би се примењивао најкасније од 1. септембра 2015. године.

**Члан 6.**

Ресорно министарство ће приликом израде нацрта закона из области образовања укључити представнике репрезентативних синдиката.

**Члан 7.**

Ресорно министарство и репрезентативни синдикати се обавезују да ће заједно радити на плану рационализације и предлогу да се евентуалне уштеде у буџету искористе за побошљање материјалног положаја запослених у основним и средњим школама и домовима ученика.

**Члан 8.**

Репрезентативни синдикати се обавезују да ће наставници кроз повећани број часова допунског и додатног рада надокнадити евентуално пропуштено градиво.

**Члан 9**.

Против запослених који су учествовали у штрајку неће бити предузимане дисциплинске мере, нити ће им бити умањена плата.

**Члан 10**.

Даном потписивања овог споразума, Репрезентативни синдикати ће донети одлуку о престанку штрајку.

|  |  |
| --- | --- |
| ЗА ВЛАДУ:Потпредседник Владе Републике Србије иминистар државне управе и локалне самоуправедр Кори Удовички,Министар просвете, науке и технолошког развојадр Срђан Вербић, | ЗА РЕПРЕЗЕНТАТИВНЕ СИНДИКАТЕ:Синдикат радника у просвети Србије ГСПРС НЕЗАВИСНОСТУнија синдиката просветних радника СрбијеСиндикат образовања Србије |